stanford-oval/wikipedia huggingface dataset:
סטיקס
הנימפה סטיקס

סטיקס הוא גם שמה של נימפת מים, נאיאדה, אשר הנהר שלה היה קדוש ומקודש ביותר. להישבע בשמה הייתה השבועה הקדושה ביותר שאל יכול היה להישבע. הפירוש המילולי של שמה הוא "מלאת שנאה". לעיתים קרובות מתייחסים לנימפה ולאלה כאל אותה דמות.
סטיבן סוטלוף

| --- | --- |
אין תמונה חופשית
 לידה:  11 במאי 1983 מיאמי, פלורידה, ארצות הברית
 הוצאה להורג:  2 בספטמבר 2014 (בגיל 31) סוריה
 מדינה:  ארצות הברית ארצות הברית
 השכלה:  אוניברסיטת מרכז פלורידה  אוניברסיטת רייכמן  Kimball Union Academy 
 עיסוק:  עיתונאי
 פרסים והוקרה:  פרס למצפון מדיה 
 קישורים חיצוניים
 טוויטר:  stevensotloff
 
סטיבן יואל סוטלוף (באנגלית: Steven Joel Sotloff;‏ 11 במאי 1983 - 2 בספטמבר 2014 בערך) היה עיתונאי יהודי אמריקאי שסיקר את העולם הערבי ואת אירועי האביב הערבי. באוגוסט 2013 נחטף בסוריה בידי ארגון המדינה האסלאמית וכשנה לאחר מכן הוצא להורג.
קורות חיים

סטיבן יואל סוטלוף נולד בפרבר של מיאמי בפלורידה להארתור ושירלי סוטלוף. הוא נכד של ניצולי שואה. הוא גדל והתחנך במוסדות פרטיים במיאמי, ובשנת 2002 החל את לימודיו באוניברסיטת מרכז פלורידה שם עשה תואר בעיתונאות אך לא סיים אותו. בשנת 2004 עלה לארץ, ומשנת 2008-2005 למד ממשל במרכז הבינתחומי הרצליה ועם סיום לימודיו חזר לארצות הברית.
בשנת 2010 החל להסתובב בארצות המזרח התיכון, תוך שהוא מסתיר את דתו ומוצאו היהודיים ואזרחותו הישראלית, לשם ביטחון. בבקשה שהגיש באותה שנה להתקבל לתוכנית לימודי ערבית לדוברי שפות זרות, באוניברסיטת קטאר, טען לדבריו ששהה באותה עת בקטאר עצמה. במכתב זה, מתאריך 29 במאי 2010, כתב כי קודם היה בלבנון, שם הכיר את האוכלוסייה הנוצרית והסונית, וכעת הוא בקטאר, ושבכוונתו לעבור כעת לתימן למשך כמה חודשים, על מנת להתנסות בשפה, אותה למד קודם בהכשרה בת כמה שעות בשבוע אך ללא התנסות מעשית. במשך עבודתו ברחבי המזרח התיכון השתמש בטלפון נייד בעל מספר תימני.
את הקריירה העיתונאית שלו פתח כאשר פרצו אירועי האביב הערבי, ומאז כתב דיווחים מהשטח עבור מספר עיתונים בארצות הברית בהם טיים מגזין, Foreign Policy וכתבי עת נוספים, וכן עבור ג'רוזלם ריפורט בעילום שם. כמו כן הופיע בערוצי הטלוויזיה CNN[דרוש מקור] ופוקס ניוז. במהלך עבודתו העיתונאית שהה בין היתר במצרים, לוב, טורקיה וסוריה.
במסגרת הראיונות עבור העיתון טיים נפגש עם ראש הממשלה החדש של לוב, עם שומרים לובים שהשתתפו בהגנה על הקונסוליה האמריקאית בבנגאזי חשף שהיה מדובר במתקפה מאורגנת של ארגון אסלמי, כולל דגלים שחורים, דוברי שפות זרות ואנשים לבושים בבגדים אפגניים. מאוחר יותר ראיין מספר פעמים מנהיג ארגון חבלה לובי הקשור לאל-קאעידה שניהל את התקיפה בלוב, וחשף מעבר של כמויות גדולות של נשק ותחמושת יחד עם לוחמים ומפקדי כוחות מנוסים, מלוב לסוריה, דרך טורקיה.
ב-4 באוגוסט 2013 נחטף סוטלוף בידי מוסלמים קיצוניים מארגון המדינה האסלאמית (המכונים דאעש או מאי"ס) באזור העיר חלב שבסוריה. תחילה הוחזק בעיר א-רקה, שנשלטה בידי ארגוני המורדים, ולאחר מכן נעלמו עקבותיו יחד עם עוד מספר עיתונאים זרים.
ב-19 באוגוסט 2014 (כ"ג באב ה'תשע"ד) נראה סוטלוף בסרטון בו פורסם דבר הוצאתו להורג של העיתונאי ג'יימס פולי, כשאיש הארגון מאיים להוציאו להורג אם לא ייפסקו התקיפות האוויריות האמריקאיות באזור מוסול שבעיראק. ב-2 בספטמבר פרסם הארגון סרטון בו נראה אותו פעיל ארגון המדינה האיסלאמית, שנודע בכינוי "ג'ון הג'יהדיסט", עורף את ראשו של סוטלוף, לאחר שהאשים את נשיא ארצות הברית ברק אובמה באחריות למעשה, כיוון שלא שעה לאזהרות הארגון.  בסרט ישנם סימנים רבים לכך שהרצח בוצע עוד קודם לכן, או לכל הפחות באותו מקום ובאותו הזמן. כשבועיים לאחר שהוצא להורג, נחשף איש הקשר של סוטלוף בראיון טלוויזיוני בו הודה כי הממשל האמריקאי לא ניסה ליצור עמו קשר כדי לנסות ולשחרר את סוטלוף. באותו הראיון סיפר על נסיבות החטיפה.
ראו גם

דניאל פרל
ג'יימס פולי
הערות שוליים

↑  UCF VP: Steven Sotloff in 'unspeakably terrible circumstance'
1 2 3  יצחק בן חורין, רענן בן צור, מיכל מרגלית, איתי בלומנטל ורועי קייס, הותר לפרסום: סטיבן סוטלוף שנרצח על-ידי דאעש בסוריה עשה עלייה ולמד בישראל, באתר ynet, 3 בספטמבר 2014
↑  Mourning My Almost-Friend, Steve Sotloff
1 2 3  משיכתו של סוטלוף לעולם הערבי ותרבותו (אנגלית, אתר אל ג'זירה)
↑  http://www.qu.edu.qa/artssciences/anns/about.php התוכנית ללימודי ערבית לדוברי שפות זרות באוניברסיטת קטאר] (אנגלית, אתר אוניברסיטת קטאר)
↑   איילין פרושר, העורכת של סוטלוף: הייתי צריכה לשאול אם הוא מבין את הסיכון, באתר הארץ, 3 בספטמבר 2014
↑  Steven Sotloff, journalist held captive by the Islamic State, went missing in Syria
↑  תמצית כתבותיו של יואל סוטלוף בטיים, וקישור למלוא רשימת הכתבות
↑  הסרטון שבו השתתף סוטלוף, עבור פוקס ניוז החושף פרטים רבים על ההתקפה נגד שגריר ארצות הברית בלוב במתחם שלו. סוטלוף עצמו אינו נראה בכתבה (כנראה ששימש כמתורגמן) ואילו בתמונה בטיים מגזין הוא מוצג ליד כתב פוקס בשער המתחם. על שיתוף הפעולה שלו בהכנת סרט זה נכתב באתר פוקס.
↑  יצחק בן-חורין, נגד השעון: להציל את סטיב מהסכין של דאעש, באתר ynet, 20 באוגוסט 2014
↑  רויטרס‏, נמשכת הזוועה: דאעש ערף ראשו של עיתונאי יהודי-אמריקני, באתר וואלה, 3 בספטמבר 2014
↑  סממנים דומים בין עריפת ראשי סטיבן סוטלוף וג'יימס פולי (גארדיאן, אנגלית)
↑  "15 רעולי פנים קפצו עלינו". כך נחטף סוטלוף, באתר ynet, 17 בספטמבר 2014
ספייס

| --- | --- |

 לידה:  6 באוגוסט 1982 (בת 42) סנט קתרין, ג'מייקה
 שם לידה:  גרייס לטויה המילטון
 מוקד פעילות:  ג'מייקה 
 תקופת הפעילות:  מ-2000
 מקום לימודים:  תיכון סנט קתרין 
 עיסוק:  זמרת, פזמונאית, שחקנית
 סוגה:  דאנסהול, רגאיי
 חברת תקליטים:  VP
 www.spiceofficial.com
 פרופיל ב-IMDb
 
גרייס לטויה המילטון (באנגלית: Grace Latoya Hamilton; נולדה ב-6 באוגוסט 1982), הידועה בשם הבמה ספייס (באנגלית: Spice), היא זמרת ואמנית דאנסהול ג'מייקנית.
ביוגרפיה

ספייס נולדה וגדלה במחוז סנט קתרין, באחת משכונות המצוקה בפורטמור שבג'מייקה. בילדותה הייתה סולנית במקהלה בכנסייה. כבר בגיל צעיר בלטה בתחומי השירה ואמנויות הבמה וזכתה בתחרויות שירה שונות עבור בית הספר התיכון בו היא למדה. למרות רצונה להפוך לרואת חשבון, החלה לפתח קריירה מוזיקלית ולשם כך נרשמה למכללה לאמנויות החזותיות ואמנויות הבמה ע"ש עדנה מנלי, שם למדה מוזיקה ודרמה. מיד לאחר מכן החלה להתנסות במוזיקת הדאנסהול והחלה להופיע ברחבי הקהילה בה גדלה.
קריירה > 2007–2000: תחילת הקריירה

בשנת 2000 ספייס הופיעה לראשונה בפסטיבל סטינג, אחד מפסטיבלי המוזיקה הגדולים בג'מייקה, שם זכתה למספר הדרנים מהקהל. בתחילת דרכה, היא נודעה בעיקר בשל יכולות הבמה שלה, אף על פי שלא היה לה שום להיט באותה תקופה. במהלך אחת מהופעותיה, היא משכה את תשומת לבו של אמן הדאנסהול בייבי שאם שלקח אותה תחת כנפיו המוזיקליות. שאם הפנה את ספייס למפיק המוזיקלי דייב קלי, אשר הפיק את הסינגל "Fight Over Man" שהביא לפריצתה. במקביל היא התארחה בשירים של אמנים מובילים, כגון ביני מאן, ג'ימי קליף ועוד.
קריירה > 2015–2008: הצלחה בינלאומית

בשנת 2008 ספייס שיתפה פעולה עם אמן הדאנסהול וייבז קרטל ויחד הוציאו את הסינגל "Romping Shop", אשר עורר עניין רב והביא לפריצתה הבינלאומית של ספייס. למרות הצלחתו של השיר, הוא נאסר להשמעה בג'מייקה בשל תוכנו המיני. השיר הגיע למקום ה-76 במצעד Hot R&B/Hip-Hop Songs של המגזין בילבורד. ביולי 2009 היא חתמה על חוזה בחברת ההקלטות VP רקורדס.
בשנת 2011 ספייס הוציאה רמיקס לשירה "Fun" בו מתארחת הראפרית מיסי אליוט. באותה השנה היא התארחה בסינגל "Take Him Out" של הזמרת מיה, מתוך אלבום האולפן השישי של מיה "K.I.S.S."
באוקטובר 2013 ספייס הוציאה את הסינגל "So Mi Like It", אשר זכה להצלחה רבה ברחבי העולם ותרם לקידום הקריירה שלה. השיר נכלל במיני-אלבום הראשון של ספייס באותו השם שיצא לאור בנובמבר 2014 והגיע למקום ה-14 במצעד אלבומי הרגאיי של בילבורד. לשיר יצא רמיקס בהשתתפות הראפר באסטה ריימס. באותו מיני-אלבום נכלל גם הסינגל "Conjugal Visit", שיתוף הפעולה השני של ספייס עם וייבז קרטל.
באפריל 2014 יצא לאור הסרט הג'מייקני-קנדי "Destiny", הסרט הראשון בו ספייס השתתפה, בו היא מככבת בתפקיד משני. במאי 2015 ספייס הוציאה את הסינגל "Needle Eye", המהווה חידוש לשירו של אמן הדאנסהול שאבה רנקס באותו השם משנות ה-80.
קריירה > 2016–הווה: Captured

במאי 2016 ספייס התארחה לצד הזמר ג'רמיה בסינגל "Nasty" של הראפר קיד אינק. באותו החודש היא הופיעה לראשונה בישראל במועדון האומן 17 לרגל יום העצמאות ה-68. חודש לאחר מכן, הוציאה את הסינגל "Indicator" המבוסס על ריקוד באותו השם. באותה השנה הייתה מועמדת לפרס ה-MOBO בקטגוריית "הופעת הרגאיי הטובה ביותר" והפכה לאמנית הדאנסהול הנשית הראשונה שהועמדה בקטגוריה זו.
ב-2 בנובמבר 2018 יצא לאור המיקסטייפ הראשון של ספייס, Captured, אשר הגיע למקום הראשון במצעד אלבומי הרגאיי של בילבורד.
ב-31 במאי 2019 יצא השיר "Back Way" עם וייבז קרטל.
בפברואר 2020 שחררה ספייס את שיר הסולו הראשון שלה לשנה זו, סינגל ששמו "Rolling". באוגוסט 2020 היא הוציאה את הסינגל "Inches", שהוצג בליווי קליפ באלבום בהוצאת חברת ההפקות VP Records'. בדצמבר היא הוציאה רשמית את הסינגל שלה "Frenz" לאחר שהופץ פיראטית באופן נרחב. כעת היא עובדת על אלבום הבכורה שלה, אשר אמור לצאת בשנת 2021 בהפקתו המוזיקלית של אורוויל ריצ'רד ברל.
דיסקוגרפיה > מיקסטייפים

2018: Captured
דיסקוגרפיה > מיני-אלבומים

2014: So Mi Like It
הערות שוליים

↑  צריך ספייס בחיים: על כוח נשי בתעשייה שלמה של גברים, באתר "קאבום", 14 במאי 2013
↑  נירית בן-ארי, מה עושה כנופיה בשם עזה בג'מייקה?, באתר הארץ, 10 בפברואר 2011
↑  ספייס וקרטל לא לבד: הצ'ונים הכי סקסיים בדאנסהול, באתר "קאבום", 15 בנובמבר 2014
↑  בתזמון המושלם: ספייס בדרך לאלבום בכורה, באתר "קאבום", 21 בפברואר 2015
↑  Spice מגיעה לקול הקמפוס, באתר "קול הקמפוס", 11 במאי 2016
↑  AlbumFeatureMixtapeVideo·, CAPTURED by SPICE: After Black Hypocrisy lets tackle White Supremacy, MzansiReggae, ‏2018-11-02 (באנגלית אמריקאית)
↑  Romieikon, Spice Announces 2020 Debut Album, Executively Produced By Shaggy | British Linkz, ‏2020-04-01 (באנגלית אמריקאית)
↑  SUMFEST X CARIBBEANS AT FACEBOOK FIRESIDE CHAT, נבדק ב-2020-12-30
| --- | --- |
בקרת זהויות :  ISNI: 0000 0004 0739 8226  LCCN: no2014167959  MusicBrainz: 9bcbf327-72bf-4a66-a6ad-5e990565c16e  VIAF: 313294787   WorldCat (עם VIAF): 313294787
סלובניה במשחקים הפאראלימפיים

סלובניה השתתפה לראשונה במשחקים הפאראלימפיים בברצלונה (1992). עד אז, הייתה סלובניה חלק מיוגוסלביה, והספורטאים הסלובנים התחרו במסגרת המשלחת היוגוסלבית. במשחקי החורף נטלה סלובניה חלק בכל הטורנירים מאז המשחקים הפאראלימפיים נאגנו (1998) למעט המשחקים הפאראלימפיים סולט לייק סיטי (2002).
היסטוריה

בהופעת הבכורה הפאראלימפית שלה כמדינה עצמאית שלחה סלובניה משלחת של שמונה ספורטאים (שבעה גברים ואישה אחת) אל המשחקים בברצלונה, אשר שבו למולדתם עם שלוש מדליות פאראלימפיות. האתלט פאניו איזלקר זכה בשתי מדליות זהב (קטגוריה C7), האחת בהדיפת כדור ברזל, והשנייה בזריקת דיסקוס כשקבע שיא פאראלימפי של 37.34 מטרים. במדליה נוספת זכתה דרגיצ'ה לרפוניק כששבה עם הארד בהדיפת כדור ברזל.
המשלחת הסלובנית לא הצליחה לזכות במדליית זהב נוספת עד המשחקים הפאראלימפיים אתונה (2004) בה קטפה מטייה פינטר את מדליית הזהב בטניס שולחן.
ראו גם

סלובניה במשחקים האולימפיים
סלובניה במשחקים האולימפיים לנוער
הערות שוליים

↑  המשתתפים בברצלונה 1992
↑  Barcelona 1992 Paralympic Games Athletics Men's Discus C7
↑  Barcelona 1992 Paralympic Games Athletics Women's Shot Put THW5
↑  ATHENS 2004 Paralympic Games Table Tennis Women's Singles 3
סוניסה לי

סוניסה "סוני" לי (באנגלית: Sunisa "Suni" Lee; נולדה ב-9 במרץ 2003) היא מתעמלת אמריקאית, אלופה אולימפית בקרב רב ובתחרות הקבוצתית, זוכת מדליית ארד במקבילים (טוקיו 2020, פריז 2024) וכן אלופת עולם (2019) בתחרות הקבוצתית.
חיים אישיים

סוניסה לי נולדה וגדלה בסיינט פול, מינסוטה.
לי ממוצא המונג(אנ') (תת קבוצה אתנית של מיאו), ואמה, פליטה, היגרה לארצות הברית בילדותה. לי אמצה את שם משפחתו של בן זוגה של אמה, ג'ון לי, איתו גדלה מאז היותה בת שנתיים ואילך. יש לה שלושה אחים דרך מערכת היחסים של אמה עם לי, וללי היו שני ילדים, ממערכת יחסים קודמת. היא החלה להתאמן בהתעמלות בגיל 6.
באוגוסט 2019, ימים ספורים לפני שהתמודדה לי באליפות ארצות הברית בהתעמלות, הראשונה שלה, אביה נפל מעץ, שהותיר אותו משותק מהמותניים ומטה.
קריירת התעמלות > 2018

באליפות הפאן פסיפיק לנערות שנערכה במדיין, קולומביה באפריל 2018 היא זכתה ב-4 מדליות, 1 זהב ו-3 כסף. מדליית זהב בתחרות הקבוצתית ומדליות כסף בקפיצות, קורה ובקרקע. נוסף לכך, היא סיימה במקום רביעי בתחרות הקרב רב.
קריירת התעמלות > 2019

באליפות ארצות הברית שנערכה בקנזס סיטי, מיזורי בתחילת אוגוסט 2019, זכתה לי ב-3 מדליות, אחת מכל סוג. מדליית זהב בתרגיל על המקבילים המדורגים, לפני מורגן הרד וסימון ביילס שזכתה בכל יתר מדליות הזהב (4). מדליית כסף בקרב רב אחרי סימון ביילס ולפני גרייס מקאלום ומדליית ארד בתרגיל קרקע, אחרי סימון ביילס וג'ייד קארי.
באליפת העולם שנערכה בשטוטגרט, גרמניה בתחילת אוקטובר אותה שנה זכתה לי ב-3 מדליות, אחת מכל סוג. מדליית זהב בתחרות הקבוצתית בתוצאה של 172.330 נק', לפני רוסיה (166.529 נק') ואיטליה (164.796 נק'), לאחר שהשתתפה ב-3 מכשירים (קרקע-14.233 נק', מקבילים מדורגים-14.733 נק' וקורה-12.533 נק'). מדליית כסף בתרגיל קרקע בתוצאה של 14.133 נק', אחרי סימון ביילס (15.133 נק') ולפני אנגלינה מלניקובה מרוסיה (14.066 נק') ומדליית ארד בתרגיל מקבילים המדורגים בתוצאה של 14.800 נק', אחרי נינה דרוול מבלגיה (15.233 נק') ובקי דאוני מבריטניה (15.000 נק'). נוסף לכך, היא סיימה במקום שמיני בתחרות קרב רב.
קריירת התעמלות > 2021

באליפות ארצות הברית שנערכה בפורט וורת', טקסס ב-6 ביוני 2019, זכתה לי ב-3 מדליות, 1 זהב ו-2 כסף. מדליית זהב בפעם השנייה ברציפות בתרגיל על המקבילים המדורגים, לפני ריילי מקאסקר וסימון ביילס שזכתה שוב בכל יתר מדליות הזהב (4). מדליות כסף בתחרות הקרב רב אחרי סימון ביילס ולפני ג'ורדן צ'ילס ובתרגיל קרוה אחרי סימון ביילס ולפני גרייס מקאלום.
קריירת התעמלות > 2021 > אלופה אולימפית בקרב רב

באולימפיאדת טוקיו (2020) זכתה לי ב-3 מדליות, אחת מכל סוג. מדליית זהב בתחרות הקרב רב אישי בתוצאה של 57.433 נק' לפני רבקה אנדרדה מברזיל (57.298 נק') ואנגלינה מלניקובה מרוסיה (57.199 נק'). מדליית כסף בתחרות הקבוצתית אחרי נבחרת רוסיה ולפני הממלכה המאוחדת ומדליית ארד בתרגיל על המקבילים המדורגים בתוצאה של (14.500 נק'), אחרי נינה דרוול מבלגיה (15.200 נק') ואנסטסיה איליאנקובה מרוסיה (14.833 נק'). נוסף לכך, היא סיימה במקום חמישי בתרגיל על הקורה בתוצאה של 13.866 נק'.
קריירת התעמלות > 2024

באולימפיאדת פריז זכתה לי ב-3 מדליות, 1 זהב ו-2 ארד. מדליית זהב בתחרות הקבוצתית בתוצאה של 171.296 נק', לפני איטליה (165.494 נק') וברזיל (164.497 נק'). מדליות ארד בקרב רב אישי בתוצאה של 56.465 נק', אחרי סימון ביילס (59.131 נק') ורבקה אנדרדה (57.932 נק') ובמכשיר המקבילים המדורגים בתוצאה של 14.800 נק', אחרי קאיליה נמור מאלג'יריה (15.700 נק') וצ'יו צ'יואן מהרפובליקה העממית של סין (15.500 נק').
סלובקיה באירוויזיון למוזיקאים צעירים

| --- | --- |
 מדינה:  סלובקיה סלובקיה
 רשת שידור:  STV
 השתתפות ראשונה:  אוסטריה וינה, 1998
 זכיות:  0
 השתתפויות:  1 (1 גמר)
 היעדרויות:  0
 אירוח האירוויזיון:  לא אירחה
 השתתפות אחרונה:  אוסטריה וינה, 1998
 
סלובקיה השתתפה בתחרות האירוויזיון למוזיקאים צעירים פעם אחת בלבד, ב-1998.
המבצעים והשירים שייצגו את סלובקיה באירוויזיון למוזיקאים צעירים

שורה בצהוב מסמלת ניצחון של המתמודדת באותה תחרות

 שורה באפור מסמלת תחרות בה המתמודדת הגיעה למקום השני

 שורה בחום מסמלת תחרות בה המתמודדת הגיעה למקום השלישי

 שורה באדום מסמלת תחרות בה המתמודדת דורגה במקום האחרון

 שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר
| שנה | מבצע | כלי | יצירות | חצי גמר | גמר |
| --- | --- | --- | --- | --- | --- |
| 1998 | מיכאל סטהל | צ'לו | Concerto for Violoncello and Orchestra, adagio by Edward Elgar | - | - |
ראו גם

האירוויזיון למוזיקאים צעירים
סלובקיה באירוויזיון
סלובקיה באירוויזיון לרוקדים צעירים
הערות שוליים

↑  "Country profile: Slovakia". youngmusicians.tv. European Broadcasting Union. נבדק ב-17 באוקטובר 2014. {{cite web}}:  (עזרה)
סנסיס דאוגלישקיס

| --- | --- |
הדרך המובילה לכפר
הדרך המובילה לכפר
 מדינה:  ליטא ליטא
 מחוז:  מחוז אוטנה
 מחוז משנה:  איגנלינה
 אוכלוסייה:  ‏
  ‑ בכפר:  31 (2011)
 קואורדינטות:  55°20′31″N 26°16′52″E﻿ / ﻿55.342°N 26.281°E﻿ / 55.342; 26.281 
 אזור זמן:  UTC +2
  מפת מיקום  מפה מפורטת   (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד סנסיס דאוגלישקיס(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד סנסיס דאוגלישקיס  he tabBackground:;tabBorder:#aaa;defaultTab:0;
סנסיס דאוגלישקיס (בליטאית: Senasis Daugėliškis, "דאוגלישקיס הישן"; בעבר רק דאוגלישקיס, בליטאית: Daugėliškis, בפולנית: Daugieliszki, דאוגיילישקי, ברוסית: Даугелишки, דאוגלישקי) הוא כפר במחוז המשנה איגנלינה במחוז אוטנה שבליטא. הוא נמצא על גדות אגם וירקשטה (ליט'), במרחק של כשלושה קילומטרים מנאויאסיס דאוגלישקיס ("דאוגלישקיס החדש") ובמרחק של כשבעה קילומטרים מאיגנלינה, בירת מחוז המשנה. בכפר מתגוררים 31 תושבים (נכון ל-2011).
היסטוריה

הכפר הוזכר לראשונה במהלך המאה ה-15, אך ככל הנראה נוסד מאות שנים לפני כן ומקור שמו הוא בדוכס הליטאי דאוגירוטיס (אנ') שחי עד תחילת המאה ה-13. ב-1664 יאן השני קז'ימייז', מנהיג האיחוד הפולני-ליטאי, העניק לכפר כמה סמכויות עירוניות כמו עריכת שוק, אך הכפר נפגע ממלחמות וממגפות שפקדו את האזור מאותה תקופה למשך כמאה שנים.
עד המאה ה-19 הכפר נודע רק בתור דאוגלישקיס, אך בעקבות היווצרות נאויאסיס דאוגלישקיס בסופו של דבר נוסף לו התואר סנסיס, "ישן".
בתחילת המאה ה-18 הגיעו היהודים הראשונים לכפר, אך בסופו של דבר רובם המוחלט עבר לנאויאסיס דאוגלישקיס עם הקמת הכפר החדש.
הערות שוליים

1 2  תוצאות מפקד 2011 עבור מחוז אוטנה, מחלקת הסטטיסטיקה הליטאית (באנגלית).
1 2 3 4  Daugėliškis (Didysis Daugėliškis), Voruta.it
ערך זה הוא קצרמרבנושא יישובים. אתם מוזמנים לתרום לוויקיפדיה ו.
סרגיי סלין

| --- | --- |

 לידה:  12 במרץ 1961 (בן 63) וורונז', ברה"מ 
 שם לידה:  Сергей Андреевич Селин 
 מדינה:  רוסיה, ברית המועצות 
 תקופת הפעילות:  מ-1990 
 מקום לימודים:  האקדמיה לאמנויות התיאטרון בסנקט פטרבורג 
 פרסים והוקרה:  עיטור הידידות (רוסיה)  אמן כבוד של הפדרציה הרוסית  פרס שירות הביטחון הפדרלי הרוסי 
 פרופיל ב-IMDb
 
סרגיי סלין (ברוסית: Серге́й Андре́евич Се́лин; נולד ב-12 במרץ 1961) הוא שחקן רוסי.
ביוגרפיה

סלין נולד בוורונז'. בצבא ברית המועצות הוא שירת בתזמורת צבאית. לאחר שחרור הוא ניסה להתקבל לבית הספר לשחקנים במוסקבה אך ללא הצלחה. סרגיי סלין חזר לוורונז' והחל ללמוד הנדסה. לאחר שנתיים הוא עזב את הלימודים והתקבל לבית הספר לשחקני תיאטרון, קולנוע ומוזיקה בלנינגרד.
בשנות ה-90 של המאה ה-20 סרגיי סלין החל להצטלם בסרטים שצולמו בלנפילם. הוא זכה לפופולריות לאחר השתתפותו בסדרות רחובות הפנסים השבורים וכוח קטלני.
בשנת 2008 הוא צולם בסרט פעולה בלארוסי כומתת הארגמן.
בשנת 2004 הוא השתתף בגרסה הרוסית של תוכנית ריאליטי המבצר.
על הישגיו בתחום הקולנוע הונק לסרגיי סלין תואר "השחקן הכבוד" בשנת 2006, פרס בתחום הקולנוע ו"עיטור ידידות" בשנת 2011.
סוכות (עבר הירדן)

סֻכּוֹת הייתה עיר מקראית בנחלת שבט גד בעבר הירדן, בסמוך לנחל יבוק ולמעבר הירדן, ועל יד הערים צרתן ואדם.
תולדותיה

בספר בראשית היא מוזכרת כתחנה בחזרתו של יעקב מארם נהריים לארץ כנען:
”וְיַעֲקֹב נָסַע סֻכֹּתָה וַיִּבֶן לוֹ בָּיִת וּלְמִקְנֵהוּ עָשָׂה סֻכֹּת עַל כֵּן קָרָא שֵׁם הַמָּקוֹם סֻכּוֹת”.
על פי המסופר שם, העיר נקראת בשם זה על שם הסוכות שבנה יעקב לצאנו בזמן ששהה שם.
בספר יהושע נזכרת העיר כאחת מערי שבט גד שבבקעת הירדן המזרחית: ”וּבָעֵמֶק בֵּית הָרָם וּבֵית נִמְרָה וְסֻכּוֹת וְצָפוֹן”.
בספר שופטים מסופר כי תושבי העיר לא הסכימו למסור מזון לצבאו של גדעון כאשר נלחם במדיינים:
”וַיָּבֹא גִדְעוֹן הַיַּרְדֵּנָה עֹבֵר הוּא וּשְׁלֹשׁ מֵאוֹת הָאִישׁ אֲשֶׁר אִתּוֹ עֲיֵפִים וְרֹדְפִים וַיֹּאמֶר לְאַנְשֵׁי סֻכּוֹת תְּנוּ נָא כִּכְּרוֹת לֶחֶם לָעָם אֲשֶׁר בְּרַגְלָי כִּי עֲיֵפִים הֵם וְאָנֹכִי רֹדֵף אַחֲרֵי זֶבַח וְצַלְמֻנָּע מַלְכֵי מִדְיָן וַיֹּאמֶר שָׂרֵי סֻכּוֹת הֲכַף זֶבַח וְצַלְמֻנָּע עַתָּה בְּיָדֶךָ כִּי נִתֵּן לִצְבָאֲךָ לָחֶם וַיֹּאמֶר גִּדְעוֹן לָכֵן בְּתֵת ה' אֶת זֶבַח וְאֶת צַלְמֻנָּע בְּיָדִי וְדַשְׁתִּי אֶת בְּשַׂרְכֶם אֶת קוֹצֵי הַמִּדְבָּר וְאֶת הַבַּרְקֳנִים וַיַּעַל מִשָּׁם פְּנוּאֵל וַיְדַבֵּר אֲלֵיהֶם כָּזֹאת וַיַּעֲנוּ אוֹתוֹ אַנְשֵׁי פְנוּאֵל כַּאֲשֶׁר עָנוּ אַנְשֵׁי סֻכּוֹת”
בספר מלכים מסופר כי בין סוכות ובין צרתן, באתר שנחפר בקרקע, יצק שלמה המלך את כלי המקדש.
סוכות נזכרה ברשימת הערים שכבש מלך מצרים שישק הראשון בכנען, ב-924 לפנה"ס בערך. הרשימה נחרטה על גבי השער הבובסטידי שהקים שישק בכרנך לזכר ניצחונו.
זיהוי

במאה ה-20 הוצע לזהותה במספר אתרים:
זיהוי אחד הוא ב"תל דיר עלא" שבעבר הירדן, בסמוך לשפכו של נחל יבוק (בשמו הערבי: א-זרקא) אל נהר הירדן. זיהוי זה נתמך על ידי החוקר יוחנן אהרוני. באתר זה נמצאו ממצאים ארכאולגים מתקופת הברונזה המאוחרת ועד המאה ה-9 לפנה"ס. זיהוי זה מתבסס על התלמוד הירושלמי, בו זוהתה העיר המקראית עם יישוב שנקרא בתקופת חז"ל בשם "דרעלה": ”בית הרים - בית רמתה, בית נמרה - בית נמרון, סוכות - דרעלה, צפון - עמתו”.
זיהוי אחר הוא ב"תל א-חצאן" בסמוך לנחל יבוק. התל ממוקם מצפון מזרח לאתר דאמיֶה, שבו נערכו חפירות ארכאולוגיות, ונמצאו ממצאים מתקופת הברונזה הקדומה עד ראשית תקופת הברזל.
ראו גם

סכות, הסמוכה למצרים
לקריאה נוספת

הערך: סכות (ב), לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 670.
יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 18, 120.
The Eerdmans Bible Dictionary - William Eerdmans Publ.Co., Grand Rapids, Michigan, 1993
הערות שוליים

↑  ספר בראשית, פרק ל"ג, פסוק י"ז.
↑  לא התברר מדוע קרא יעקב למקום על שם מבנה ארעי ולא על שם מבנה קבע.
↑  ספר יהושע, פרק י"ג, פסוק כ"ז.
↑  ספר שופטים, פרק ח', פסוקים ד'–ט'.
↑  ספר מלכים א', פרק ז', פסוק מ"ו.
↑  תלמוד ירושלמי, מסכת שביעית,  פרק ט', הלכה ב'.
סרגיי סחנובסקי

סרגיי סחנובסקי (נולד ב-15 במאי 1975) הוא מחליק אמנותי על הקרח ישראלי. זוכה מדליית ארד באליפות העולם (נאגנו 2002) ומקום שישי באולימפיאדת החורף (סולט לייק סיטי 2002) ביחד עם גלית חייט.
ביוגרפיה

סחנובסקי הוא יליד מוסקבה, טרם עלייתו לישראל היה אלוף עולם לנוער עם יקטרינה סבירינה וגם בן זוגה של מרינה אניסינה, שזכתה במדליית זהב עבור צרפת באולימפיאדת סולט לייק סיטי (2002) ביחד עם גוונדל פזרה.
משנת 1995 סחנובסקי הוא בן זוגה של גלית חייט ועמה הגיע להשגים שונים ובהם: תשע פעמים זכה באליפות ישראל, מקום חמישי באליפות העולם (ניס 2000), מקום רביעי באליפות אירופה (טורינו 2005) והשיא מדליית ארד באליפות העולם בנאגנו בשנת 2002, המדליה הראשונה, והיחידה עד כה, של ישראל באליפות עולם בספורט החורף.
באולימפיאדת נאגנו (1998) סחנובסקי וחייט סיימו במקום ה-14, באולימפיאדת סולט לייק סיטי (2002) סיים הזוג במקום השישי ובאולימפיאדת טורינו (2006) סיים במקום ה-8, כאשר הניקוד שלהם נפגע עקב נפילה של חייט בריקוד החובה.
סנט קרואה

| --- | --- |

 נתונים גאוגרפיים
 מיקום:  הים הקריבי 
 קואורדינטות:  17°43′55″N 64°44′53″W﻿ / ﻿17.732°N 64.748°W﻿ / 17.732; -64.748
 שטח:  214.7 קילומטר רבוע
 אורך:  45 קילומטר
 רוחב:  11 קילומטר
 גובה מרבי:  הר איגל
 נתונים מדיניים
 מדינה:  ארצות הברית 
 אוכלוסייה:  50,601 (2010)
 אזור זמן:  UTC-4
 עיר ראשית:  כריסטיאנסטד 
  (למפת איי הבתולה של ארצות הברית מוגדלת) שרלוט אמאלי  קרוז ביי כריסטיאנסטד פרדריקסטד איי הבתולה הבריטיים  פוארטו ריקו  הים הקריבי האוקיינוס האטלנטי סנט קרואה(למפת איי הבתולה של ארצות הברית רגילה) שרלוט אמאלי  קרוז ביי כריסטיאנסטד פרדריקסטד איי הבתולה הבריטיים  פוארטו ריקו  הים הקריבי האוקיינוס האטלנטי סנט קרואה
 
סנט קרואה או סנט קרוי (באנגלית: Saint Croix בצרפתית נהגה: סנט קרואה, הצלב הקדוש) הוא אי בים הקריבי המהווה חלק מטריטוריית איי הבתולה של ארצות הברית - טריטוריה של ארצות הברית. האי הוא הגדול באיי הבתולה של ארצות הברית, אורכו 45 ק"מ ורוחבו 11 ק"מ.
היסטוריה

במהלך ההיסטוריה שלטו באי שבע מעצמות קולוניאליות שונות: ספרד, בריטניה, הולנד, צרפת, מלטה, דנמרק וארצות הברית.
האי יושב לראשונה על ידי אינדיאנים משבט האראווק. מאוחר יותר נכבש האי על ידי אינדיאנים משבט הקאריב.
האירופאי הראשון שגילה את האי היה כריסטופר קולומבוס, אשר נחת בחופי האי ב-14 בנובמבר 1493, בקרבת נהר סולט (Salt River) בעת מסעו השני של קולומבוס ליבשת אמריקה.
קולומבוס קרא לאי "סנטה קרוז" (Santa Cruz) - "הצלב הקדוש". בעת ביקורו באי נערך קרב בין הספרדים והקריבים, קרב בו נהרג לוחם אחד מכל צד. בעקבות קרב זה החלה מלחמה בת מאה שנים בין הספרדים והקריבים. לבסוף נטשו הספרדים את המושבה שהקימו שבאי.
במאה ה-17 התיישבו באי הולנדים ומאוחר יותר על ידי מתיישבים מאנגליה. סכסוכים בין המתיישבים ההולנדים והאנגלים הביאו לנטישת המושבה ההולנדית. המושבה האנגלית נהרסה עת שהאי נכבש על ידי הספרדים בשנת 1650. זמן קצר לאחר מכן נכבש האי על ידי צרפת, שהעבירו את הבעלות באי לאבירים ההוספיטלרים בשנת 1660. ההוספיטלרים מכרו את האי בשנת 1665 לחברת איי הודו המערבית הצרפתית שהקימה באי 90 מטעים בהם גידלו טבק, כותנה, קנה סוכר וייצרו צבע אינדיגו. לאחר מותו של מושל האי, דובאה, התדרדר מצב המושבה והיא ניטשה לזמן מה. בשנת 1733 נמכר האי לחברת איי הודו המערבית הדנית אשר התירה למתיישבים, ובהם יהודים והוגנוטים להתיישב באי.
עם תחילת גידולי סלק הסוכר באירופה וביטול העבדות באי בשנת 1848 קרסה כלכלת האי. בשנת 1862 הגיעו הודים לעבוד באי כצמיתים. בשנת 1878 מרדו העבדים המשוחררים באי, והעיר פרדריקסטד נשרפה.
בשנת 1917 מכרה דנמרק את האי, יחד עם סנט ג'ון וסנט תומאס לארצות הברית בתמורה ל-25 מיליון דולרים והכרה של ארצות הברית בשליטת דנמרק בגרינלנד.
בספטמבר 1989 ניזוק האי בהוריקן הוגו ובשנת 1995 נפגע מהוריקן מרילין. נזק נוסף נגרם לאי בשנת 1998 על ידי הוריקן ג'ורג' ובשנת 1999 על ידי הוריקן לני.